**Åse Vigdis Ystad** (født 13. januar 1942 i Verdal, død 7. desember 2019) var professor i nordisk litteratur ved Universitetet i Oslo (UiO), og hadde en rekke faglige og forskningspolitiske verv i Norge.

Hun forsvarte dr.philos.-graden i 1974 på en avhandling om Kristofer Uppdals lyrikk. Hun var universitetslektor ved UiO 1973–74, dosent 1975–79 og professor fra 1979. Fra 1998 til 2009 ledet hun prosjektet for komplett tekstkritisk og kommenterende utgivelse av Henrik Ibsens skrifter. Skriftene ble publisert i 16 bind. Utgivelsen representerte det hittil største prosjekt i sitt slag i Norge. Prosjektet involverte et titalls forskere og tyvetalls tilknyttede i ti år og hadde som mål å utgi en vitenskapelig kommentert utgave av Ibsens samlede verker.

I 2002 gav hun ut boka «Historien om 'Ja, vi elsker'» sammen med Jon Gunnar Jørgensen og Anne Jorun Kydland (Lysdahl) som var en analyse av Norges nasjonalsang.

Hun var medlem av Det Norske Videnskaps-Akademi, Kungliga Vetenskaps-Societeten i Uppsala, Kungliga Vitterhets Historie och Antikvitets Akademien, Det Norske Akademi for Språk og Litteratur, Det norske språk- og litteraturselskap, Det Danske Sprog- og Litteraturselskab og Nordisk Nettverk for Edisjonsfilologer. Hun var styremedlem i Fondet for dansk-norsk samarbeid 1978–2000, formann i den norske styreavdelingen og formann i Fellesstyret 1993–2000. Hun hadde en rekke forskningspolitiske verv, bl.a. som medlem av Norges allmennvitenskapelige forskningsråd 1979-1985, medlem av Forskningspolitisk råd 1982-84, formann i Rådet for humanistisk forskning 1985. Hun var medlem av Det akademiske kollegium ved Universitetet i Oslo 1990-2002, medlem av Fellesrådet for representanter for Storting og vitenskap fra 1981 og styremedlem fra 1985. Hun var styremedlem og styreformann i Senter for høyere studier ved Det Norske Videnskaps-Akademi 1989-1993. Videre var hun formann for Professorforeningen (til 2006).

Vigdis Ystad ble i 2012 utnevnt til ridder av 1. klasse av St. Olavs Orden for sin innsats for norsk kulturliv.

Hun var gift med litteraturviter og professor Daniel Haakonsen (1917-1989).

Referanser
----------

1. 1 2 3   Norsk biografisk leksikon, nbl.snl.no[Hentet fra Wikidata]
2. 1 2   snl.no[Hentet fra Wikidata]
3. ↑   dsl.dk, besøkt 13. april 2019[Hentet fra Wikidata]
4. ↑  «Vigdis Ystad». *Store norske leksikon*. 17. desember 2019. Besøkt 17. desember 2019.
5. ↑  Aasta Marie Bjorvand Bjørkøy, Liv Bliksrud, Gudleiv Bø, Jon Gunnar Jørgensen: *Vigdis Ystad* - Minneord i Aftenposten 19. desember 2019
6. ↑  Guri Kulås: *Ved veis ende: Vigdis Ystad* - Klassekampen 10. desember 2019
7. ↑  Astrid Sæther: *Vigdis Ystad* - Minneord i Aftenposten 19. desember 2019
8. ↑  Utnevnelse av St. Olavs Orden, kongehuset.no, 14. september 2012. Besøkt 14. september 2012.
9. ↑  Aarseth, Asbjørn (28. september 2014). «Daniel Haakonsen». *Norsk biografisk leksikon* **(norsk)**. Besøkt 17. desember 2019.

Eksterne lenker
---------------

* (en) Vigdis Ystad på Internet Movie Database Rediger på Wikidata
* (no) Publikasjoner av Vigdis Ystad i forskningsdokumentasjonssystemet CRIStin
* (no) Publikasjoner av Vigdis Ystad i BIBSYS
* (no) ibsen.net Artikler av Vigdis Ystad
* (no) Ibsens kvinne - portrett i Klassekampen 2016
* (no) Forskningen forringes Arkivert 13. desember 2019 hos Wayback Machine. - intervju i Klassekampen 2017
* (no) Vigdis Ystad, minneord i Dag og Tid - 2019dd
* (no) Ved veis ende. Kampkvinnen, minneord i Klassekampen

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NKC **·** CRIStin
 |